	[image: Slika]
	
	

		[image: Ombudsman%20Logo%20Final[3]]



	
РЕПУБЛИКА СРБИЈА
ЗАШТИТНИК ГРАЂАНА
403 –99/ 25
Б е о г р а д
JT
	
	

	дел.бр. 14585     датум 02.6.2025.
	
	



		 2
______________________________________________________________________________
[bookmark: _GoBack]На основу члана 3. став 4. Одлуке о образовању и раду Стручна служба Заштитника грађана („Службени гласник РС бр. 126/21, 109/23, 116/23), доносим 


О Д Л У К У
о
образовању Савета Заштитника грађана за права особа са инвалидитетом


I
ОБРАЗОВАЊЕ И ЧЛАНОВИ[footnoteRef:1] САВЕТА [1:  Реч „чланови“, као и све друге граматички родно опредељене именице, користе се у овој одлуци родно неутрално и означава равноправно припаднике, односно припаднице, оба пола – у овом случају чланове и чланице. ] 


Образује се Савет Заштитника грађана за права особа са инвалидитетом као стручно саветодавно тело Заштитника грађана у саставу:
1. Видан Данковић, оснивач и председник Управног одбора Удружења за ревизију приступачности Србије
2. Иванка Јовановић, извршна директорка Националне организације особа са инвалидитетом
3. Маријана Тарановић Тодоровић, секретар Савеза удружења за помоћ ментално недовољно развијеним особама Србије
4. Јелена Стојановић, секретар Савеза Слепих Србије
5. Михаило Гордић, председник Савеза глувих и наглувих Србије
6. Сања Бојић, Савез организација бубрежних инвалида Србије 
7. Милена Стојановић, Центар за самостални живот особа са инвалидитетом Србије
8. Ђурђица Бачић Ђорђић, Савез параплегичара и квадриплегичара Србије
9. [bookmark: _Hlk199331458]Љупка Михајловска – председница Управног одбора Савеза за приступачност Србије,
10. проф. др. Јелена Симић, ванредни професор Правног факултета Универзитета Унион у Београду
II
ПОСЛОВИ САВЕТА
Савет пружа стручну и саветодавну подршку Заштитнику грађана у обављању послова утврђених Законом о Заштитнику грађана у области  заштите права особа са инвалидитетом.
Савет је колегијално тело које разматра и развија праксу, стратегију и планове рада Заштитника грађана у области заштите права особа са инвалидитетом, а његови чланови мишљења и предлоге дају и појединачно.
Савет и његови чланови баве се питањима из делокруга рада Савета по сопственој иницијативи и по предлогу Заштитника грађана.
Ставове, предлоге и мишљења из свог делокруга, Савет и његови чланови дају писаним путем.

III
НАКНАДЕ ТРОШКОВА И НАКНАДЕ ЗА РАД
Чланови Савета имају право на накнаду путних трошкова у складу са важећим прописима, уколико се састанци Савета одржавају ван места њиховог пребивалишта.
За долазак на заказани састанак и учешће у раду Савета члановима овог тела, не исплаћује се накнада, осим накнаде наведене у ставу 1. овог члана.
Ако одређена питања из области рада Савета захтева посебно детаљну специјалистичку анализу, мишљење или предлог прописа или другог акта, чија сложеност захтева посебна специјалистичка знања на нивоу који не постоји у Стручној служби Заштитника грађана, са чланом Савета или другим истакнутим стручњаком, кога предложе Савет, Заштитник грађана може закључити посебан уговор/споразум о пружању такве врсте експертске услуге.

IV 
ОБАВЕЗА ЧУВАЊА ТАЈНЕ
Чињенице, околности и друге податке и информације које сазнају из поступка који се воде у Заштитнику грађана чланови Савета дужни су да чувају као тајну за време и после престанка чланства у Савету.

V
Техничке и административне послове за потребе Савета обављају запослени у Стручној служби Заштитника грађана.
О спровођењу ове одлуке стара се помоћник заштитника грађана у Сектору за заштиту права припадника националних мањина и права особа са инвалидитетом.

ЗАШТИТНИК ГРАЂАНА
мр Зоран Пашалић
Доставити:
· Члановима Савета
· Сектору за материјално-финансијске послове

